**Акционарско друштво „ПЕКАРА“, Бела Црква**

**Бела Црква, ул. Екстравилан бб**

**МБ: 08236151**

**Број : 03- 08/2014 од 28.08.2014. године**

На основу члана 335. 336., 337 и члана 365. Закона о привредним друштвима („Сл. гласник РС“ број 36/2011 и 99/2011) и Одлуке Одбора директора Бела Црква, ул. Екстравилан бб донете на седници одржаној 28.08.2014. године, упућује се и објављује **свим акционарима**

## П О З И В

**ЗА РЕДОВНУ СКУПШТИНУ „ПЕКАРА“ А.Д., Бела Црква**

Редовна Скупштина акционара „ПЕКАРА“ А.Д., Бела Црква ће се одржати 29.09.2014. године, са почетком у 14,00 часова, у просторијама ресторана „BOSS “А.Д., Бела Црква, ул. Карађорђева бр. 12.

За редовну седницу Скупштине се предлаже утврђен следећи

**ДНЕВНИ РЕД**

**Претходни поступак**

1. Отварање седнице Скупштине акционара и избор радних тела:
	* + 1. председника Скупштине;
			2. Комисије за гласање (три члана);
			3. Записничара.
2. Верификација присутних акционара и пуномоћника акционара и утврђивање кворума

**Редовни поступак**

1. Усвајање предложеног Дневног реда;
2. Усвајање записника са претходне редовне седнице Скупштине „ПЕКАРА“ A.Д. одржане 30.06.2013. године;
3. Усвајање Годишњег финансијског извештаја и напомена уз финансијске извештаје за 2013. годину;
4. Усвајање Извештаја о ревизији годишњег финансијског извештаја за 2013. годину;
5. Доношење Одлуке о повећању губитка у односу на претходну годину за износ насталог губитка у периоду 01.01.2013. – 31.12.2013. године након чега укупан губитак у финансијским извештајима на дан 31.12.2013. године износи 19.676 хиљада динара;
6. Усвајање годишњег извештаја о пословању;
7. Доношење одлуке о избору овлашћеног ревизора.

**Обавештење о начинима на који се могу преузети материјали за редовну седницу**

Материјали за ову седницу Скупштине се стављају на располагање акционарима, истовремено са слањем овог позива на интернет страници „ПЕКАРА“ А.Д., Бела Црква [**www.pekarabc.com**](http://www.pekarabc.com) и у седишту Друштва ул. Екстравилан бб, Бела Црква, сваког радног дана од 8,00 до 13,00 часова.

**Поука о правима акционара у вези са учешћем у Скупштини**

Сваки акционар има право присуствовања на редовној седници Скупштине.

Укупан број гласова којима располажу акционари у Скупштини АД и у седишту Друштва ул. Екстравилан бб, Бела Црква, сваког радног дана од 8,00 до 13,00 часова. износи 7.430 гласова.

Минималан број акција које акционар мора поседовати за лично учешће у раду Скупштине износи 0,1% од укупног броја акција, тј. најмање 7 акцијa, а акционари који појединачно не поседују наведени број акција имају право да учествују у раду Скупштине преко заједничког пуномоћника или да гласају у одсуству на начин прописан члановима 344. – 349. Закона о привредним друштвима.

Гласање по свим тачкама дневног реда је јавно.

Сваки акционар има право да учествује у раду Скупштине, што подразумева:

1. Право гласа о питањима о којима гласа његова класа акција, на начин прописан чланом 340. Закона о привредним друштвима,
2. Право на учешће у расправи о питањима на дневном реду Скупштине, укључујући и право на подношење предлога, постављања питања која се односе на дневни ред Скупштине и добијања одговора на начин прописан одредбом члана 342. Закона о привредним друштвима.

**Дан акционара** (дан на који се утврђује Списак акционара са правом учествовања у раду Скупштине) и који по сили Закона о привредним друштвима пада на дан 19.09.2014. године, и важиће и за евентуалну поновљену седницу.

Списак акционара са правом учествовања у раду Скупштине ће дана 19.09.2014. године бити сачињен на основу Извода из јединствене евиденције акционара Централног регистра на који акционари могу извршити увид код Секретара друштва у току радног временаод 8,00 до 16,00 часова сваког радног дана до одржавања седнице.

Акционар са правом учествовања у раду Скупштине који након дана акционара на треће лице пренесе своје акције задржава право да учествује у раду те седнице Скупштине по основу акција које је поседовао на Дан акционара.

Обавештавају се сви акционари, да материјал за редовну седницу Скупштине који могу преузети са интернет странице [**www.pekarabc.com**](http://www.pekarabc.com)., обухвата и документа која су саставни део овог позива, и то:

1. пуномоћје за гласање,
2. формулар за гласање у одсуству.

Овај јавни позивза учешће на Скупштини упућује се дана 28.08.2014. године свим лицима која су акционари „ПЕКАРА“ А.Д., Бела Црква на дан 28.08.2014. године, односно на дан доношења Одлуке Одбора директора „ПЕКАРА“ А.Д., Бела Црква о сазивању редовне седнице Скупштине и у складу са чланом 335. став 3. тачка 2. Закона о привредним друштвима објављује се на интернет страници„ПЕКАРА“ А.Д., Бела Црква [**www.pekarabc.com**](http://www.pekarabc.com)., и на интернет страници Регистра привредних субјеката Агенције за привредне регистре и регулисаног тржишта – МТП на које су укључене акције друштва.

 Председник Одбора директора

 Илија Симић